**Per Arne «Pelle» Blohm** (født 10. februar 1967) er en svensk tidligere fotballspiller.

Karriere
--------

Blohm vokste opp i Örebro der han gikk gradene i BK Forward. Femten år gammel ble han tatt ut på det svenske guttelandslaget, og som sekstenåring ble han flyttet opp til BK Forwards seniorlag. Han hjalp klubben rykke opp til nest høyestenivå i det svenske ligasystemet før han i 1989 ble hentet til byens toppklubb Örebro Sportklubb som var nyopprykket til Allsvenskan.

Tiden hans hos Örebro var en god periode for klubben. Etter å ha spilt sin eneste kamp for Sveriges U21-landslag i 1989, ble han på høsten i 1990 innkalt til A-landslaget. I september satt han hele kampen på benken da Sverige tapte en treningskamp 0-1 hjemme mot Danmark. En måned senere spilte han sin eneste A-landskamp da han kom inn som innbytter i et 1-3 hjemmetap i treningskamp mot Tyskland. Tommy Svensson, som kort tid etterpå ble ansatt som ny landslagstrener for Sverige, tok aldri ut Blohm til sine landslagstropper. 

Etter tre framgangsrike år hos Örebro flyttet Blohm videre til IFK Norrköping foran 1992-sesongen. Hos Norrköping opplevde Blohm sine beste år som fotballspiller. I 1992 vant han Allsvenskan og Mästerskapsserien med klubben. Blohm tilbragte fire sesonger hos Norrköping. Hans siste sesong i klubben ble vanskelig. Klubben var nær ved å rykke ned og Blohm følte han hadde stagnert som spiller.

Han slo til på et lukrativt tilbud om å spille fotball i Kina for Dalian Wanda. Der spilte han én sesong. Han var sammen med landsmannen Patrik Svensson de første vestlige fotballspillerne i klubben. Blohm opplevde å bli kinesiske seriemestre med Dalian Wanda, før han vendte hjemover igjen.

Deretter signerte han en treårskontrakt med Viking. Oppholdet i Stavanger gikk veldig bra inntil han etter et halvt år brakk benet. Tvunget ut på sidelinjen med langvarig skade opplevde han skikkelig motgang for første gang i karrieren. Blohm ble to sesonger hos Viking, før han forhandlet seg ut av det siste året av kontrakten for å flytte hjem til Sverige. Han tilbragte de siste to årene av fotballkarrieren hos GAIS. Første sesongen hjalp han klubben rykke opp til Allsvenskan, før klubben rykket tilbake ned til Superettan sesongen etter.

Statistikk
----------

| Sesong | Klubb | Land | Nivå | Liga | Kamper | Mål
  |
| --- | --- | --- | --- | --- | --- | --- |
| 1989
  | Örebro | Sveriges flagg | 1
  | Allsvenskan |  |  |
| 1990
  | Örebro
  | Sveriges flagg | 1
  | Allsvenskan | 24
  | 3
  |
| 1991
  | Örebro
  | Sveriges flagg | 1
  | Allsvenskan | 27
  | 1
  |
| 1992
  | IFK Norrköping | Sveriges flagg | 1
  | Allsvenskan | 27
  | 3
  |
| 1993
  | IFK Norrköping
  | Sveriges flagg | 1
  | Allsvenskan | 23
  | 3
  |
| 1994
  | IFK Norrköping
  | Sveriges flagg | 1
  | Allsvenskan | 12
  | 1
  |
| 1995
  | IFK Norrköping
  | Sveriges flagg | 1
  | Allsvenskan | 22
  | 1
  |
| 1996
  | Dalian Wanda | Kinas flagg | 1
  | Jia-A |  |  |
| 1997 | Viking | Norges flagg | 1
  | Eliteserien | 16
  | 3
  |
| 1998 | Viking
  | Norges flagg | 1
  | Eliteserien | 5
  | 0
  |
| 1999
  | GAIS | Sveriges flagg | 2
  | Division 1
  |  |  |
| 2000
  | GAIS
  | Sveriges flagg | 1
  | Allsvenskan | 18
  | 1 |

Referanser
----------

1. ↑   transfermarkt.com, Transfermarkt spiller-ID 229548, besøkt 9. oktober 2017[Hentet fra Wikidata]
2. ↑   Gårdakvarnen, «Herbert Lundgren-trofén»[Hentet fra Wikidata]
3. ↑  Karl Johan Sandberg (19. januar 2016). «Profilen – Pelle Blohm en pionjär i Kina». Örebroguiden. Arkivert fra originalen 27. juli 2021. Besøkt 27. juli 2021.

Eksterne lenker
---------------

* (en) Per Blohm – Transfermarkt Rediger på Wikidata

* (en) Per Blohm – national-football-teams.com Rediger på Wikidata

* (en) Per Blohm – WorldFootball.net Rediger på Wikidata

* (en) Per Blohm – FBref Rediger på Wikidata
* Svenska Fotbollförbundet
* Viking

|  |  |
| --- | --- |
| Oppslagsverk/autoritetsdata | VIAF
 |